CELEX: 32022D0179
Language: et
Date: 2022-02-08 00:00:00
Title: Komisjoni rakendusotsus (EL) 2022/179, 8. veebruar 2022, mis käsitleb raadiospektri ühtlustatud kasutamist sagedusalas 5 GHz traadita juurdepääsusüsteemide, sealhulgas raadio-kohtvõrkude (WAS/RLAN) rakendamiseks ja millega tunnistatakse kehtetuks otsus 2005/513/EÜ (teatavaks tehtud numbri C(2022) 628 all) (EMPs kohaldatav tekst)

10.2.2022   
               
               
                  ET
               
               
                  Euroopa Liidu Teataja
               
               
                  L 29/10
               
            
         KOMISJONI RAKENDUSOTSUS (EL) 2022/179,
         8. veebruar 2022,
         mis käsitleb raadiospektri ühtlustatud kasutamist sagedusalas 5 GHz traadita juurdepääsusüsteemide, sealhulgas raadio-kohtvõrkude (WAS/RLAN) rakendamiseks ja millega tunnistatakse kehtetuks otsus 2005/513/EÜ
         
            
               (teatavaks tehtud numbri C(2022) 628 all)
            
         
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 7. märtsi 2002. aasta otsust nr 676/2002/EÜ Euroopa Ühenduse raadiospektripoliitika reguleeriva raamistiku kohta (raadiospektrit käsitlev otsus), (1) eriti selle artikli 4 lõiget 3,
         ning arvestades järgmist:
         
                     (1)
                  
                  
                     Komisjoni teatises „Digikompass 2030: Euroopa tee digikümnendil“ (2) on esitatud liidu ühenduvuse alased uued eesmärgid, mille saavutamine eeldab väga suure läbilaskevõimega võrkude ulatuslikku kasutuselevõttu ja käibeleminekut. Üks eesmärke on, et 2030. aastaks oleksid kõik liidu kodumajapidamised kaetud gigabitivõrguga. Traadita juurdepääsusüsteemid, sealhulgas raadio-kohtvõrgud (WAS/RLAN) aitavad sellele eesmärgile suuresti kaasa.
                  
               
                     (2)
                  
                  
                     Juurdepääs raadio-kohtvõrkudele on reguleeritud Euroopa Parlamendi ja nõukogu direktiivi (EL) 2018/1972 artikliga 56 (3). Raadio-kohtvõrgud on kõnealuse direktiivi kohaselt väikese võimsuse ja tööulatusega traadita juurdepääsusüsteemid, mille puhul oht tekitada raadiohäireid teiste kasutajate poolt vahetus läheduses kasutatavatele muudele süsteemidele on väike ja mis kasutab ainuõiguseta ühtlustatud raadiospektrit.
                  
               
                     (3)
                  
                  
                     Komisjoni otsusega 2005/513/EÜ (4) ühtlustati raadiospektri kasutamine 5 GHz sagedusalas (5 150 – 5 350 MHz ja 5 470 – 5 725 MHz) traadita juurdepääsusüsteemides, sealhulgas raadio-kohtvõrkudes.
                  
               
                     (4)
                  
                  
                     Vastavalt Rahvusvahelise Telekommunikatsiooni Liidu (ITU) raadioeeskirjadele (5) eraldatakse sagedusalad 5 150 – 5 350 MHz ja 5 470 – 5 725 MHz esmajärjekorras mobiilsideteenustele, välja arvatud liikuv lennuside, kõigis kolmes ITU piirkonnas, võttes arvesse vajadust kaitsta teisi kõnealuste sagedusalade esmatasandi teenuseid. ITU 2003. aasta ülemaailmsel raadiosidekonverentsil (WRC-03) võeti vastu resolutsioon 229 sagedusalade 5 150 – 5 250 MHz, 5 250 – 5 350 MHz ja 5 470 – 5 725 MHz kasutamise kohta mobiilsides traadita juurdepääsusüsteemide, sealhulgas raadio-kohtvõrkude rakendamiseks. Selle resolutsiooniga, mis vaadati läbi 2019. aasta ülemaailmsel raadiosidekonverentsil (WRC-19), laiendati sisetingimustes kasutamise ulatust rongidele ja maanteesõidukitele, kehtestati traadita juurdepääsusüsteemide, sealhulgas raadio-kohtvõrkude maksimaalne kiirgusvõimsus, kasutades 5 150 – 5 250 MHz sagedusala maanteesõidukites, ning lubati piiratud kasutamist välitingimustes sagedusalas 5 150 – 5 250 MHz, kaitstes muid kasutusalasid selles sagedusalas.
                  
               
                     (5)
                  
                  
                     Mitmes liikmesriigis on tungiv vajadus kasutada sõjalisi ja meteoroloogiaradareid sagedusalas 5 250 – 5 850 MHz, mis eeldab nende erikaitset WAS/RLAN-seadmete põhjustatud kahjulike häirete vastu. Sellega seoses tuleb traadita juurdepääsusüsteemide, sealhulgas raadio-kohtvõrkude (WAS/RLAN) kasutamise tehniliste ja käitamistingimustega tagada avalike huvide kaitse muude raadiosideteenuste, sealhulgas sõjaliste ja meteoroloogiliste radarite puhul. Ühtlasi on vaja kaitsta Maa-uuringute satelliitside (aktiivne) ja kosmoseuuringute (aktiivne) teenistusi ning mobiilside satelliitsüsteemide toiteühendusi, eelkõige sagedusalas 5 150 – 5 350 MHz.
                  
               
                     (6)
                  
                  
                     14. aprillil 2020 andis komisjon WRC-19 tulemuste (resolutsiooni 229 läbivaatamine) rakendamiseks ja vastavalt otsuse 676/2002/EÜ artikli 4 lõikele 2 Euroopa Postside- ja Telekommunikatsioonitalituste Konverentsile (CEPT) ülesande muuta otsust 2005/513/EÜ raadiospektri ühtlustatud kasutamise kohta sagedusalas 5 GHz traadita juurdepääsusüsteemide, sealhulgas raadio-kohtvõrkude (WAS/RLAN) rakendamiseks. CEPTile anti kaks ülesannet. Neist esimene oli teha ettepanek tehniliste tingimuste kohta, et muuta WRC-19 (resolutsiooni 229 läbivaatamine) tulemuste põhjal otsuse 2005/513/EÜ sagedusala 5 150 – 5 250 MHz käsitlevat osa. Teine ülesanne oli teha ettepanek traadita juurdepääsusüsteemide, sealhulgas raadio-kohtvõrkude ühtlustatud tehniliste tingimuste ajakohastamiseks vastavalt vajadusele sagedusalades 5 150 – 5 350 MHz ja 5 470 – 5 725 MHz. Ajakohastamise eesmärk oleks kaaluda võimalusi nende traadita juurdepääsusüsteemide, sealhulgas raadio-kohtvõrkude kasutamiseks sõidukites (õhusõidukid, maanteesõidukid (sõiduautod, bussid), rongid jne) ning hinnata raadio-kohtvõrkude kasutamise teostatavust mehitamata õhusõidukite süsteemide raadiosides.
                  
               
                     (7)
                  
                  
                     Ülesande kohaselt avaldas CEPT aruande nr 79 raadiospektri ühtlustatud kasutamise kohta sagedusalas 5 GHz traadita juurdepääsusüsteemide, sealhulgas raadio-kohtvõrkude (WAS/RLAN) rakendamiseks WRC-19 järgselt. CEPTi aruanne nr 79 sisaldab läbivaadatud tehnilisi tingimusi traadita juurdepääsusüsteemide, sealhulgas raadio-kohtvõrkude (WAS/RLAN) kasutamiseks sagedusalas 5 150 – 5 250 MHz järgmistel sisetingimustes kasutamise juhtudel: hoonetes ja rajatistes, maanteesõidukites, rongides ja õhusõidukites ning piiratud välitingimustes. Mehitamata õhusõiduki süsteemi kasutamine on lubatud ainult sagedusalas 5 170 – 5 250 MHz kui konkreetne välitingimustes kasutamise juhtum. Sagedusala 5 250 – 5 350 MHz jaoks kavandatud tehnilised tingimused lubavad sisetingimustes kasutamist ainult hoonetes. Sagedusala 5 470 – 5 725 MHz on võimalik kasutada sise- ja välitingimustes, välja arvatud maanteesõidukites, rongides ja õhusõidukites ning mehitamata õhusõidukite süsteemides. Käesoleva otsuse aluseks võeti CEPTi aruandes nr 79 sisalduvad töö tulemused.
                  
               
                     (8)
                  
                  
                     CEPT kinnitas oma aruandes nr 79 ühist arusaama sellest, kui tähtis on lahendada meteoroloogiliste radarite kahjulike häirete probleem sagedusalas 5 600 – 5 650 MHz. Meteoroloogiliste radarite kahjulike häirete vähendamiseks tuleks käesolevas otsuses sätestada tehnilised tingimused traadita juurdepääsusüsteemide, sealhulgas raadio-kohtvõrkude paigaldamiseks maanteesõidukitesse, rongidesse ja õhusõidukitesse ning kasutamiseks mehitamata õhusõiduki süsteemides ning selgitada dünaamilise sagedusvalimise (DFS) suhtes kohaldatavaid nõudeid. Käesoleva otsuse võib tulevikus läbi vaadata, et hinnata kõnealuste meetmete tulemuslikkust.
                  
               
                     (9)
                  
                  
                     Kui muu kasutus traadita juurdepääsusüsteemide, sealhulgas raadio-kohtvõrkude kõrval on geograafiliselt piiratud ja riiklikele reguleerivatele asutustele teada, peaks liikmesriikidel olema õigus lubada rongides kasutada siseseadmeid, mis kasutavad sagedusalasid 5 250 – 5 350 MHz ja 5 470 – 5 725 MHz, kus raadio-kohtvõrkude kasutamist saab kontrollida ja geograafiliselt piirata.
                  
               
                     (10)
                  
                  
                     Käesolev otsus toetub otsuses 2005/513/EÜ sätestatud põhimõtetele ja sätetele ning arendab neid edasi. Õiguskindluse huvides tuleks otsus 2005/513/EÜ kehtetuks tunnistada.
                  
               
                     (11)
                  
                  
                     Käesoleva otsusega ettenähtud meetmed on kooskõlas raadiospektrikomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Käesoleva otsusega ühtlustatakse sagedusalade 5 150 – 5 250 MHz, 5 250 – 5 350 MHz ja 5 470 – 5 725 MHz kättesaadavuse ja tõhusa kasutamise tingimused traadita juurdepääsusüsteemide, sealhulgas raadio-kohtvõrkude jaoks.
         
         
            Artikkel 2
            Käesolevas otsuses kasutatakse järgmisi mõisteid:
            
                        a)
                     
                     
                        „traadita juurdepääsusüsteemid, sealhulgas raadio-kohtvõrgud (WAS/RLAN)“ – lairiba-raadiosüsteemid, mis võimaldavad traadita juurdepääsu üldkasutatavatele ja erarakendustele, olenemata võrgu topoloogiast;
                     
                  
                        b)
                     
                     
                        „kasutamine sisetingimustes“ – kasutamine suletud ruumis, mis pakub vajalikku sumbuvust, mis võimaldab sagedusala teiste teenustega jagada. Sisetingimustes kasutamise võib liigitada neljaks kasutusvõimaluseks, mis on loetletud käesoleva otsuse lisa tehnilistes tingimustes ja mis kujutavad konkreetseid stsenaariume: hoonetes, maanteesõidukites, rongides ja õhusõidukites;
                     
                  
                        c)
                     
                     
                        „ekvivalentne isotroopne kiirgusvõimsus“ (EIRP) – antenni sisendisse antava võimsuse korrutis antennivõimendusega (absoluutne või isotroopne võimendus), isotroopse antenni suhtes antud suunas;
                     
                  
                        d)
                     
                     
                        „keskmine ekvivalentne isotroopne kiirgusvõimsus (EIRP)“ – EIRP suurimale võimsusele vastava edastuse ajal, kui rakendatakse võimsuse reguleerimist.
                     
                  
         
            Artikkel 3
            Liikmesriigid määravad 31. märtsiks 2022 sagedusalad 5 150 – 5 250 MHz, 5 250 – 5 350 MHz ja 5 470 – 5 725 MHz ja teevad need mittevälistaval viisil kättesaadavaks traadita juurdepääsusüsteemide, sealhulgas raadio-kohtvõrkude kasutuselevõtuks vastavalt lisas sätestatud tehnilistele tingimustele.
         
         
            Artikkel 4
            Liikmesriigid jälgivad standardite ja tehnoloogia arengut seoses sagedusalade 5 150 – 5 250 MHz, 5 250 – 5 350 MHz ja 5 470 – 5 725 MHz kasutamisega traadita juurdepääsusüsteemides, sealhulgas raadio-kohtvõrkudes ning teatavad oma tulemustest komisjonile viimase taotlusel või omal algatusel, et käesolev otsus oleks võimalik õigeaegselt läbi vaadata.
         
         
            Artikkel 5
            Otsus 2005/513/EÜ tunnistatakse kehtetuks.
         
         
            Artikkel 6
            Käesolev otsus on adresseeritud liikmesriikidele.
         
         
            Brüssel, 8. veebruar 2022
            
               
                  Komisjoni nimel
               
               
                  komisjoni liige
               
               Thierry BRETON
            
         
         
            (1)  EÜT L 108, 24.4.2002, lk 1.
         
            (2)  Komisjoni 9. märtsi 2021. aasta teatis Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele „Digikompass 2030: Euroopa tee digikümnendil“, COM(2021) 118 final.
         
            (3)  Euroopa Parlamendi ja nõukogu 11. detsembri 2018. aasta direktiiv (EL) 2018/1972, millega kehtestatakse Euroopa elektroonilise side seadustik (ELT L 321, 17.12.2018, lk 36).
         
            (4)  Komisjoni 11. juuli 2005. aasta otsus 2005/513/EÜ raadiospektri ühtlustatud kasutamise kohta sagedusalas 5 GHz traadita juurdepääsusüsteemide, sealhulgas raadio-kohtvõrkude (WAS/RLAN) rakendamiseks (ELT L 187, 19.7.2005, lk 22).
         
            (5)  http://www.itu.int/pub/R-REG-RR (2020. aasta väljaanne).
      
      
         
            LISA
            Ühtlustatud tehnilised tingimused traadita juurdepääsusüsteemidele, sealhulgas raadio-kohtvõrkudele sagedusalades 5 150 – 5 250 MHz, 5 250 – 5 350 MHz ja 5 470 – 5 725 MHz
            
               Tabel 1
            
            
               Traadita juurdepääsusüsteemid, sealhulgas raadio-kohtvõrgud sagedusalas 5 150  – 5 250  MHz
            
            
                        
                           Parameeter
                        
                     
                     
                        
                           Tehnilised tingimused
                        
                     
                  
                        Sagedusala
                     
                     
                        5 150  – 5 250  MHz
                     
                  
                        Lubatud kasutusviis
                     
                     
                        Sisetingimustes, sh maanteesõidukites, rongides ja õhusõidukites ning piiratud kasutamine välitingimustes (vt märkus 1).
                        Kasutamine mehitamata õhusõidukitel peab piirnema sagedusalaga 5 170  – 5 250  MHz.
                     
                  
                        Keskmise ekvivalentse isotroopse kiirgusvõimsuse (EIRP) tippväärtus ribasisese kiirguse puhul
                     
                     
                        200 mW
                        Erandid:
                        
                                    —
                                 
                                 
                                    keskmise ekvivalentse isotroopse kiirgusvõimsuse (EIRP) tippväärtust 40 mW kohaldatakse rongivagunites asuvate paigaldiste suhtes, kui sumbuvuse keskmine kadu on väiksem kui 12 dB;
                                 
                              
                                    —
                                 
                                 
                                    keskmise ekvivalentse isotroopse kiirgusvõimsuse (EIRP) tippväärtust 40 mW kohaldatakse maanteesõidukites asuvate paigaldiste suhtes.
                                 
                              
                  
                        Keskmise ekvivalentse isotroopse kiirgusvõimsuse (EIRP) tiheduse tippväärtus ribasisese kiirguse puhul
                     
                     
                        10 mW/MHz igas 1 MHz laiuses sagedusribas
                     
                  
                        
                                    Märkus nr 1.
                                 
                                 
                                    Välitingimustes kasutamise korral ei tohi seadmeid kinnitada fikseeritud paigaldisele, maanteesõidukite väliskorpusele, püsitaristu külge ega fikseeritud väliantennile.
                                 
                              
                  Kasutada tuleb spektrile juurdepääsu ja häirevähendamismeetmeid, mille tulemuslikkus on piisav Euroopa Parlamendi ja nõukogu direktiivi 2014/53/EL (1) oluliste nõuete täitmiseks. Kui asjakohaseid meetmeid on kirjeldatud harmoneeritud standardites või nende osades, mille viited on avaldatud Euroopa Liidu Teatajas kooskõlas direktiiviga 2014/53/EL, peab olema tagatud vähemalt nende meetmetega samaväärne tulemuslikkus.
            
               Tabel 2
            
            
               Traadita juurdepääsusüsteemid, sealhulgas raadio-kohtvõrgud sagedusalas 5 250  – 5 350  MHz
            
            
                        
                           Parameeter
                        
                     
                     
                        
                           Tehnilised tingimused
                        
                     
                  
                        Sagedusala
                     
                     
                        5 250  – 5 350  MHz
                     
                  
                        Lubatud kasutusviis
                     
                     
                        Kasutamine sisetingimustes: ainult hoonetes.
                        Paigaldamine maanteesõidukitesse, rongidesse ja õhusõidukitesse ei ole lubatud (märkus 2).
                        Kasutamine välitingimustes ei ole lubatud.
                     
                  
                        Keskmise ekvivalentse isotroopse kiirgusvõimsuse (EIRP) tippväärtus ribasisese kiirguse puhul
                     
                     
                        200 mW
                     
                  
                        Keskmise ekvivalentse isotroopse kiirgusvõimsuse (EIRP) tiheduse tippväärtus ribasisese kiirguse puhul
                     
                     
                        10 mW/MHz igas 1 MHz laiuses sagedusribas
                     
                  
                        Kasutatavad häirevähendamismeetmed
                     
                     
                        Saatja võimsuse reguleerimine (TPC) ja dünaamiline sagedusvalimine (DFS)
                        Kasutada võib alternatiivseid häirevähendamismeetmeid, kui need tagavad vähemalt samaväärse tulemuslikkuse ja raadiospektri kaitse, et direktiivi 2014/53/EL asjakohased olulised nõuded ja käesoleva otsuse tehnilised nõuded oleksid täidetud.
                     
                  
                        Saatja võimsuse reguleerimine (TPC)
                     
                     
                        TPC häirevähendamistegur peab olema vähemalt 3 dB, kui süsteemid töötavad suurimal lubatud väljundvõimsusel; või kui saatja võimsuse reguleerimist ei kasutata, vähendatakse keskmise ekvivalentse isotroopse kiirgusvõimsuse (EIRP) tippväärtust ja vastavat keskmise ekvivalentse isotroopse kiirgusvõimsuse (EIRP) tiheduse tippväärtust 3 dB võrra.
                     
                  
                        Dünaamiline sagedusvalimine (DFS)
                     
                     
                        DFSi on kirjeldatud ITU raadiosidesektori soovituses M. 1652-1, (3) et tagada ühilduvus raadiotuvastussüsteemidega.
                        DFS mehhanism peab tagama, et konkreetse kanali valimise tõenäosus on kõigi sagedusalades 5 250  – 5 350  MHz ja 5 470  – 5 725  MHz kättesaadavate kanalite puhul ühesugune. Ühtlasi peab DFS mehhanism tagama spektri ligilähedaselt ühtlase keskmise koormuse.
                        Raadio-kohtvõrgus tuleb rakendada dünaamilist sagedusvalimist, mis vähendab radarite tekitatavaid häireid vähemalt sama tõhusalt, kui Euroopa Telekommunikatsioonistandardite Instituudi (ETSI) standardi EN 301893 V2.1.1 kirjeldusele vastav DFS. Traadita juurdepääsusüsteemi, sealhulgas raadio-kohtvõrgu (tarkvara ja/või riistvara) DFSi käsitlevad seaded ei tohi olla kasutajale juurdepääsetavad, kui neid seadeid saab muuta nii, et muutmise tulemusena ei vasta raadio-kohtvõrgud enam DFSi nõuetele. See hõlmab järgmist: a) kasutajal ei lubata muuta tegutsemisriiki ja/või töösagedusala, kui selle muutmise tulemusel ei vasta seade enam DFSi nõuetele, ja b) ei võeta vastu tarkvara ja/või püsivara, mis põhjustab seadme mittevastavust DFSi nõuetele.
                     
                  
                        
                                    Märkus nr 2.
                                 
                                 
                                    Raadio-kohtvõrkude kasutamine suurtes õhusõidukites () (v.a mitme mootoriga kopterid), on lubatud kuni 31. detsembrini 2028 keskmise ekvivalentse isotroopse kiirgusvõimsuse (EIRP) tippväärtusega (ribasisese kiirguse puhul) 100 mW.
                                 
                              
                  Kasutada tuleb spektrile juurdepääsu ja häirevähendamismeetmeid, mille tulemuslikkus on piisav direktiivi 2014/53/EL oluliste nõuete täitmiseks. Kui asjakohaseid meetmeid on kirjeldatud harmoneeritud standardites või nende osades, mille viited on avaldatud Euroopa Liidu Teatajas kooskõlas direktiiviga 2014/53/EL, peab olema tagatud vähemalt nende meetmetega samaväärne tulemuslikkus.
            
               Tabel 3
            
            
               Traadita juurdepääsusüsteemid, sealhulgas raadio-kohtvõrgud sagedusalas 5 470  – 5 725  MHz
            
            
                        Parameeter
                     
                     
                        Tehnilised tingimused
                     
                  
                        Sagedusala
                     
                     
                        5 470  – 5 725  MHz
                     
                  
                        Lubatud kasutusviis
                     
                     
                        Kasutamine sise- ja välitingimustes.
                        Paigaldamine maanteesõidukitesse, rongidesse ja õhusõidukitesse ning kasutamine mehitamata õhusõidukitel ei ole lubatud (märkus 3).
                     
                  
                        Keskmise ekvivalentse isotroopse kiirgusvõimsuse (EIRP) tippväärtus ribasisese kiirguse puhul
                     
                     
                        1 W
                     
                  
                        Keskmise ekvivalentse isotroopse kiirgusvõimsuse (EIRP) tiheduse tippväärtus ribasisese kiirguse puhul
                     
                     
                        50 mW/MHz igas 1 MHz laiuses sagedusribas
                     
                  
                        Kasutatavad häirevähendamismeetmed
                     
                     
                        Saatja võimsuse reguleerimine (TPC) ja dünaamiline sagedusvalimine (DFS)
                        Kasutada võib alternatiivseid häirevähendamismeetmeid, kui need tagavad vähemalt samaväärse tulemuslikkuse ja raadiospektri kaitse, et direktiivi 2014/53/EL asjakohased olulised nõuded ja käesoleva otsuse tehnilised nõuded oleksid täidetud.
                     
                  
                        Saatja võimsuse reguleerimine (TPC)
                     
                     
                        TPC häirevähendamistegur peab olema vähemalt 3 dB, kui süsteemid töötavad suurimal lubatud väljundvõimsusel; või kui saatja võimsuse reguleerimist ei kasutata, vähendatakse keskmise ekvivalentse isotroopse kiirgusvõimsuse (EIRP) tippväärtust ja vastavat keskmise ekvivalentse isotroopse kiirgusvõimsuse (EIRP) tiheduse tippväärtust 3 dB võrra.
                     
                  
                        Dünaamiline sagedusvalimine (DFS)
                     
                     
                        DFSi on kirjeldatud ITU raadiosidesektori soovituses M. 1652-1, et tagada ühilduvus raadiotuvastussüsteemidega.
                        DFS mehhanism peab tagama, et konkreetse kanali valimise tõenäosus on kõigi sagedusalades 5 250  – 5 350  MHz ja 5 470  – 5 725  MHz kättesaadavate kanalite puhul ühesugune. Ühtlasi peab DFS mehhanism tagama spektri ligilähedaselt ühtlase keskmise koormuse.
                        Raadio-kohtvõrgus tuleb rakendada dünaamilist sagedusvalimist, mis vähendab radaritele tekitatavaid häireid vähemalt sama tõhusalt, kui Euroopa Telekommunikatsioonistandardite Instituudi (ETSI) standardi EN 301893 V2.1.1 kirjeldusele vastav DFS. Traadita juurdepääsusüsteemi, sealhulgas raadio-kohtvõrgu (tarkvara ja/või riistvara) DFSi käsitlevad seaded ei tohi olla kasutajale juurdepääsetavad, kui neid seadeid saab muuta nii, et muutmise tulemusena ei vasta raadio-kohtvõrgud enam DFSi nõuetele. See hõlmab järgmist: a) kasutajal ei lubata muuta tegutsemisriiki ja/või töösagedusala, kui selle muutmise tulemusel ei vasta seade enam DFSi nõuetele, ja b) ei võeta vastu tarkvara ja/või püsivara, mis põhjustab seadme mittevastavust DFSi nõuetele.
                     
                  
                        
                                    Märkus nr 3.
                                 
                                 
                                    Raadio-kohtvõrkude kasutamine suurtes õhusõidukites (v.a mitme mootoriga kopterid), v.a sagedusalas 5 600  – 5 650  MHz, on lubatud kuni 31. detsembrini 2028 keskmise ekvivalentse isotroopse kiirgusvõimsuse (EIRP) tippväärtusega (ribasisese kiirguse puhul) 100 mW.
                                 
                              
                  Kasutada tuleb spektrile juurdepääsu ja häirevähendamismeetmeid, mille tulemuslikkus on piisav direktiivi 2014/53/EL oluliste nõuete täitmiseks. Kui asjakohaseid meetmeid on kirjeldatud harmoneeritud standardites või nende osades, mille viited on avaldatud Euroopa Liidu Teatajas kooskõlas direktiiviga 2014/53/EL, peab olema tagatud vähemalt nende meetmetega samaväärne tulemuslikkus.
            
               (1)  Euroopa Parlamendi ja nõukogu 16. aprilli 2014. aasta direktiiv 2014/53/EL raadioseadmete turul kättesaadavaks tegemist käsitlevate liikmesriikide õigusaktide ühtlustamise kohta ja millega tunnistatakse kehtetuks direktiiv 1999/5/EÜ (ELT L 153, 22.5.2014, lk 62).
            
               (2)  Kooskõlas komisjoni määrusega (EL) nr 1321/2014 loetakse suureks õhusõidukiks õhusõidukit, mis on lennuk maksimaalse stardimassiga üle 5 700 kg, või mitme mootoriga kopter. Mitme mootoriga kopterid ei kuulu aga märkuste 2 ja 3 kohaldamisalasse.
            
               (3)  ITU raadiosidesektori soovitus M. 1652-1, „Dynamic frequency selection in wireless access systems including radio local area networks for the purpose of protecting the radiodetermination service in the 5 GHz band“.